洪助昇相隔10個月再推新歌 自認心急恨拍拖
2024年04月18日 18:08
東網電視
更多新聞短片
歌手洪助昇(Aiden)今日(18日)到新城電台宣傳新歌《你不是我的岸》,歌曲講述自身「沉船」經歷。相隔10個月再出歌的Aiden,笑指如十月懷胎般,坦言之前在校園騷首次唱新歌感覺緊張,但見到現場觀眾落力支持自己,即時放鬆晒享受舞台。
談到早前與馬國女神黃潔琪(Miko)合作拍攝短片,Aiden即自爆拍攝趣事,「將我十幾年嘅牧童笛功夫吹《My Heart Will Go On》畀佢聽,不過嗰次吹到走晒音,因為見到女神比較緊張,佢真人真係好靚,希望之後有機會再吹唔走音版畀佢聽。」他亦表示曾試過於街頭訪問「00後」年輕人,發現大家對戀愛的思想更放得開:「佢哋好努力同我分享沉船嘅經歷,最好笑係女主持將『大家記得要Aiden嘅MV』,講錯成『大家記得要Aiden嘅MV』,結果好多網民留言話要睇,哈哈!」
Aiden笑稱自己現時已脱離「沉船」階段,但仍在找尋屬於自己的岸邊,笑言Dry得太久已忘記多久沒拍拖,又指父母比他更心急,怕他會單身到永久,問到擇偶條件?他説:「兩個人一齊首先最緊要開心,另外好有自己諗法、會明白事理嘅女仔係好吸引我。」他承認自己也很心急,但明白感情急不來:「我係開放態度,歡迎大家嚟騷擾我,只要合適嘅無論圈外圈內我都Ok嘅。(公司好多目標?)公司唔好啦!(高層唔畀?)又冇唔畀,高層都叫我要拍下拖。」他笑言也有開口叫朋友介紹,獲朋友回覆「祝你好運」。